b'\n_START_ARTICLE_\nZZ Top\n_START_SECTION_\nDe tidlige \xc3\xa5r\n_START_PARAGRAPH_\nMedlemmerne, som skulle blive til ZZ Top, kom fra forskellige texanske bands, hvor de mest n\xc3\xa6vnev\xc3\xa6rdige er "Moving Sidewalks" med Billy Gibbons og "American Blues" med Dusty Hill og Frank Beard. I 1969 gik de rivaliserende grupper i opl\xc3\xb8sning, og de tre musikere slog sig sammen. I f\xc3\xb8rste omgang havde Gibbons inviteret Beard til, at v\xc3\xa6re med i en blues rock-kvartet. Da de ogs\xc3\xa5 manglede en bassist foreslog Beard sin ven Joe "Dusty" Hill fra et tidligere band, og det spirende band forblev en trio._NEWLINE_Oprindelsen til bandets navn var i mange \xc3\xa5r officielt ukendt, men der opstod flere forskellige teorier: en sammensmeltning af to popul\xc3\xa6re m\xc3\xa6rker inden for cigaretpapir, nemlig "Zig-Zag" og "Top"; en hyldest til blues-legenden Z.Z. Hill, samt at Billy Gibbons skulle havde set de to ord p\xc3\xa5 en forfalden reklametavle. Den korrekte oprindelse \xe2\x80\x93 som er fortalt og skrevet af Gibbons i hans bog "Rock + Roll Gearhead" \xe2\x80\x93 er navnet afledt af bluesguitaristen B.B. King. Bandet ville oprindeligt kalde sig Z.Z. King, men de synes det l\xc3\xa5 for t\xc3\xa6t opad af deres idol. Derfor t\xc3\xa6nkte de at "King" og var p\xc3\xa5 "Toppen", og derfor besluttede sig for for ZZ Top._NEWLINE_ZZ Top spillede sin f\xc3\xb8rste koncert i februar 1970 og turnerede derefter \xe2\x80\x93 mere eller mindre konstant \xe2\x80\x93 rundt i Texas de f\xc3\xb8lgende \xc3\xa5r. De underskrev desuden en kontrakt med London Records, og deres f\xc3\xb8rste to album, ZZ Top\'s First Album og Rio Grande Mud, blev indspillet i Robin Hood-studiet i Tyler, Texas._NEWLINE_I 1973 begyndte ZZ Top af indspille sammen med pladeproduceren Terry Manning hos Ardent Studioes i Memphis. Dette resulterede i deres tredje album, Tres Hombres, som blev det f\xc3\xb8rste album som solgte over en million eksemplarer, hvilket var med til at give bandet bred anerkendelse. Albummet indeholder bandets klassiske hit "La Grange", som handler om et bordel der i dag tale blev kaldt "The Chicken Ranch" (kyllingefarmen). Bordellet l\xc3\xa5 i byen La Grange, Texas, hvorfra sangens titel kommer. Albummet indeholdt ogs\xc3\xa5 sangene "Waitin\' for the Bus" og dens opf\xc3\xb8lger "Jesus Just Left Chicago", som begge blev b\xc3\xa5de fans og radiostationers favorithit._NEWLINE_I september 1974 tiltrak ZZ Top titusindvis af tilskuere til en koncert p\xc3\xa5 "Labor Day Stadium" i Austin, som blev d\xc3\xb8bt "ZZ Top\xe2\x80\x99s First Annual Texas-Size Rompin\xe2\x80\x99 Stompin\xe2\x80\x99 Barndance and Bar-B-Q". Foruden ZZ Top optr\xc3\xa5dte Santana, Joe Cocker og Bad Company._NEWLINE_Et foto af publikum fra deres koncert i 1974 blev brugt som album-booklet p\xc3\xa5 deres fjerde album, Fandango!, som blev udgivet i 1975. Albummet var en blanding af studie- og liveoptagelser, og et af de nye numre p\xc3\xa5 albummet var nummeret "Tush", som blev et k\xc3\xa6mpehit. Albummet indeholdt ogs\xc3\xa5 nummeret "Heard It on the X", som var en hyldest til de mexicanske "border-blaster" radiostationer (radiostationer der sendte meget kraftige signaler, som kunne "overd\xc3\xb8ve" de amerikanske). Bandet forsatte med turnere rundt i 1976, hvor de ogs\xc3\xa5 udgav deres femte album, Tejas samt singlen "Arrested for Driving While Blind"._NEWLINE_Efter seks \xc3\xa5r med l\xc3\xb8bende koncerter og albumudgivelser r\xc3\xb8g ZZ Top i 1977 ind i en uplanlagt pause. Deres manager og producer Bill Ham brugte tiden p\xc3\xa5 at f\xc3\xa5 lavet en aftale med pladeselskabet London Records, s\xc3\xa5 de fortsat havde rettighederne til deres bagkatalog efter skiftet til deres nye pladeselskab, Warner Bros._NEWLINE_ZZ Top genoptog i 1979 deres koncertturne og indspillede et nyt album, Deguello, med deres nye pladeselskab. Uafh\xc3\xa6ngigt at hinanden havde Hill og Gibbons begge tillagt sig deres nu ber\xc3\xb8mte lange sk\xc3\xa6g. Albummet viste en forbavsende minimalistisk tilgang til den ellers s\xc3\xa5 velkendte ZZ Top-lyd. Sammen med Gibbons\' rene guitarlyd og Hill og Beards rytmesektion var Deguello pr\xc3\xa6get af saxofonmelodier fra Gibbons. Albummet indeholdt det ber\xc3\xb8mte hit "Cheap Sunglasses" samt en coverversion af Isaac Hayes\' "I Thank You".\n_START_SECTION_\n1980`erne\n_START_PARAGRAPH_\nDeres hidtil bedst s\xc3\xa6lgende album er Eliminator fra 1983 som solgte s\xc3\xa5 godt, at udgivelsen for efterf\xc3\xb8lgeren Afterburner, som oprindeligt skulle have v\xc3\xa6ret udgivet i 1984, blev udsat i et \xc3\xa5r. _NEWLINE_Eliminator har solgt mere end 10 mill. eksemplarer mens Afterburner har solgt over 3 mill. eksemplarer. Recycler solgte mere end 1 million albums._NEWLINE_I 1990 havde ZZ Top solgt mere end 50 mill. albums verden over.\n_START_SECTION_\n1990`erne\n_START_PARAGRAPH_\nAlbummet Recycler blev udgivet i 1990 og meget passende for titlen var musikken en blanding af de to seneste albums. Warner Bros.- dagene var ovre og bandet skiftede til RCA/BMG. Herefter fulgte "Antenna" i 1994 som solgte ganske h\xc3\xa6derligt, liges\xc3\xa5 "Rhytmeen", mens "XXX" skuffede salgsm\xc3\xa6ssigt.\n_START_SECTION_\n2003\n_START_PARAGRAPH_\nSidste album fra ZZ Top med pladeselskabet RCA/BMG blev Mescalero fra 2003 og dette blev noget af et flop. I U.S.A solgte albummet omkring 112.000 stk. ( lidt over hundrede tusinde ).\n_START_SECTION_\n2012-\n_START_PARAGRAPH_\nDen 5. juli 2012 udgav bandet 4 sange p\xc3\xa5 en EP kaldet Texicali. Denne EP var og er kun tilg\xc3\xa6ngelig p\xc3\xa5 internettet som download og kan ikke k\xc3\xb8bes som CD i butikkerne. Disse 4 sange var en appetitv\xc3\xa6kker til deres album La Futura som kom i butikkerne 11. september 2012. K\xc3\xb8ber man albummet p\xc3\xa5 internetsiden bestbuy f\xc3\xa5r man to bonustracks "Drive By Lover" og "Thresshold Of A Breakdown". I 2011 kunne man p\xc3\xa5 internettet h\xc3\xb8re sangen Flying High som ligeledes kom med p\xc3\xa5 albummet, men i en lidt anden version._NEWLINE_Billy Gibbons har i \xc3\xb8vrigt udtalt at det ikke er usansyneligt at der med tiden kommer lidt mere musik fra La Futura-sessionerne i studiet.'